215.

poziva Komisijo, naj: (a) si še naprej prizadeva za ukrepanje v primerih, v katerih nacionalna zakonodaja ni v skladu z zakonodajo Unije, vključno z vsemi pravnimi sredstvi, ki jih ima na voljo, zlasti ustavitvijo plačil; (b) vsako leto spremlja rezultate ocen kakovosti identifikacijskega sistema za zemljišča, ki jih izvajajo države članice, ter preveri, ali vse države članice z negativno oceno dejansko sprejmejo potrebne popravljalne ukrepe; (c) znova preuči pravni okvir identifikacijskega sistema za zemljišča, da bi za naslednje obdobje skupne kmetijske politike poenostavila in racionalizirala nekatera pravila, povezana s tem sistemom, npr. s ponovnim razmislekom, ali sta dvoodstotni prag stabilnosti in pravilo 100 dreves potrebna; (d) zagotovi, da bodo vsi akcijski načrti držav članic za obravnavo napak na področju razvoja podeželja vključevali uspešne ukrepe na področju javnega naročanja; (e) spremlja in dejavno podpira certifikacijske organe pri izboljševanju njihovega dela in metodologije v zvezi z zakonitostjo in pravilnostjo odhodkov ter zlasti pri podajanju kakovostnih in obsežnih mnenj o zakonitosti in pravilnosti odhodkov SKP, da lahko Komisija na podlagi teh mnenj ugotovi zanesljivost kontrolnih podatkov plačilnih agencij oziroma po potrebi oceni potrebne prilagoditve stopnje napake plačilnih agencij, da bi se pri odhodkih za kmetijstvo izvajal enoten revizijski pristop; (f) posodobi revizijski priročnik GD AGRI z vključitvijo podrobnih revizijskih postopkov in zahtev v zvezi z dokumentacijo za preverjanje podatkov, ki jih predložijo države članice in ki se uporabljajo za izračun finančnih popravkov; (g) sprejme potrebne ukrepe, da bi od držav članic pridobila natančne in celovite podatke o številu kmetov v Uniji in o dohodkih kmetov, da bi resnično merila in spremljala ključni kazalnik uspešnosti 1, omenjen v letnem poročilu o dejavnostih generalnega direktorja GD AGRI, ki zadeva kmetijski dohodek; (h) ponovno opredeli ključni kazalnik uspešnosti 4, ki zadeva zaposlovanje na podeželju, da bi poudarila poseben učinek ukrepov SKP na zaposlovanje na teh območjih; (i) sproži redne razprave med državami članicami in Svetom glede izvajanja določb za prerazporejanje neposrednih plačil med upravičence, sprejetih z reformo SKP leta 2013, in v celoti poroča o napredku na tem področju v letnem poročilu o dejavnostih GD AGRI (34); (j) v kontekstu svojih razmišljanj o poenostavljeni in posodobljeni SKP oceni, ali je shema neposrednih plačil ustrezno zasnovana za stabilizacijo dohodkov vseh kmetov ali če bi drugače zasnovana politika oziroma način razporejanja neposrednih plačil utegnil privesti do boljšega prilagajanja javnih sredstev za te cilje; (k) občutno spremeni sistem certificiranja trajnostnih biogoriv in zlasti učinkovito preverja, da evropski pridelovalci surovin za biogoriva izpolnjujejo okoljske zahteve Unije na področju kmetijstva in zagotavljajo zadostne dokaze glede izvora odpadkov in ostankov, ki se uporabljajo za proizvodnjo biogoriv, ter oceni, če upravljanje prostovoljnih shem zmanjšuje tveganje navzkrižja interesov; (l) odpravi prag, pod katerim v razponu od 50 000 do 100 000 EUR ni treba izvajati poizvedb glede potrditve skladnost v skladu s členom 52 Uredbe (EU) št. 1306/2013 Evropskega parlamenta in Sveta (35); (m) ponovno razmisli o uvedbi zavezujoče zgornje meje za neposredna plačila;